
A V I Z

asupra proiectului de Lege privind aprobarea Ordonanţei de urgenţă a Guvernului nr.158/2020 pentru aprobarea Programului de finanţare „Fondul de acţiune în domeniul managementului energiei durabile”
În conformitate cu prevederile art.94 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru aviz, în procedură de urgență, prin adresa nr.PLx. -622/2020 din data de 12 octombrie 2020, cu proiectul de Lege privind aprobarea Ordonanţei de urgenţă a Guvernului nr.158/2020 pentru aprobarea Programului de finanţare „Fondul de acţiune în domeniul managementului energiei durabile”.
             Avizul comisiei va fi transmis Comisiei pentru buget, finanțe și bănci și Comisiei pentru administrație publică și amenajarea teritoriului, care au fost sesizate în fond.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat proiectul de lege mai sus menţionat în şedinţa online din 27 octombrie 2020.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

În raport de conţinutul şi natura sa, proiectul de lege se încadrează în categoria legilor ordinare.
PREŞEDINTE,
Găvrilă Ghilea
Consilier parlamentar, Ruxandra Dragne

